Manuel Andrés

Manuel Andrés Casaus (Elizondo, ? – Donostia, ) Espainiako Bigarren Errepublika garaiko nafar kazetari eta politikaria izan zen.

 Biografia 
1914an Donostiara joan zen. El Pueblo Vasco egunkarian lan egin zuen, 1920an La Prensa arratsaldeko egunkaria sortu arte.

Primo de Riveraren diktaduran ekintzaile errepublikano sutsua izan zen, Manuel Azañaren laguna izandakoa. Jakako altxamenduaren alde egin zuen. Bigarren Errepublika aldarrikatu zutenean, gobernadore zibil izendatu zuten, tartean Nafarroakoa (1931). Bertan, 1932an, karlisten azpijokoak kontrolatu zituen. 1933ko martxoan Segurtasunaren zuzendari nagusia izendatu zuten. Acción Republicanaren kidea izan zen.

1934ko irailaren 10ean erail zuten, ziur asko aurreko egunean Manuel Carrión Danborenea Donostiako falangisten buruzagiaren erailketaren erantzun gisa. Bere hileta-elizkizunak garai haietako Donostian izandako masa-mugimendurik handiena izan zen. Milaka lagun atera ziren kalera bigarren hilketa hau salatzera. 1934ko Urriko Iraultza iristear zen, eta tentsio-giroa pil-pilean zen.https://www.argia.eus/efemerideen-kanala/falangista-bat-eta-sozialista-bat-hil-zituzten-donostian-atentatu-banatan

 Erreferentziak 

 Kanpo estekak 

Kategoria:Nafarroa Garaiko gobernadore zibilak
Kategoria:Nafarroa Garaiko politikariak
Kategoria:Nafarroa Garaiko kazetariak
Kategoria:Elizondotarrak
Kategoria:Donostian hildakoak
Kategoria:Eraildako kazetariak